Geitfjellet (Trondheim)

Geitfjellet er et fjell i Bymarka i Trondheim. Det har en høyde på 416 meter over havet. Fjellet ligger nordøst i Bymarka og ble fredet sammen med omkringliggende barskogsområde (totalt 2 600 daa) ved kommunalt vedtak i 1965. Navnet stammer sannsynligvis av at fjellet har en form som kan minne om en geit sett fra Trondheimsfjorden. 

Fredningen av Geitfjellet i 1965/1966 kom som følge av press mot en mulig utbygging og tekniske inngrep på siste halvdel av 1950-tallet, både fra flere forslag om gondolbane til fjellet, og frykt for militær interesse for Geitfjellet i likhet med Gråkallen. Like vest for Geitfjellet, mellom fjellet og Driftsvegen, ligger hytta Dreyers minne som ble bygd i 1936. Geitfjellet er en populær turdestinasjon som gir god utsikt over store deler av Bymarka, og er en fjelltopp som inngår som en del av Den Norske Turistforenings turarrangement TOPP7.

 Referanser 
Christensen, Per R., Et al.: Fra takmark til byens grønne lunge. – Tilsynsperioden (1922–1975): Geitfjellet blir verneområde. s. 252–253

Christensen, Per R., Et al.: Fra takmark til byens grønne lunge. – Friluftslivets arena (1900–1940): Hyttebygging. s. 157

Geitfjellet på Norgeskart.no fra Statens kartverk

DNT.no – TOPP7 (Besøkt 31. mai 2015)

UT.no – Til topps på Geitfjellet, 416 moh  (Av Kamilla Pedersen. Publisert 6. juli 2010, besøkt 31. mai 2015)

 Litteratur 

 Eksterne lenker 
 Wikioppføring «Geitfjellet» hos Strinda historielag

Kategori:Fjell i Trondheim
Kategori:Bymarka
Kategori:Fjell under 1000 meter